
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
privind Cererea de Reexaminare formulată de Preşedintele României asupra Legii privind aprobarea Ordonanţei de urgenţă a Guvernului nr. 110/2013 pentru completarea Legii  nr. 41/1994 privind organizarea  şi  funcţionarea Societăţii Române de Radiodifuziune şi Societăţii Române de Televiziune

(PL.- x 655/2013/2014)

În conformitate cu prevederile art. 137 alin. (2) din Regulamentul Camerei Deputaţilor, republicat, cu modificările ulterioare, Comisia pentru cultură, arte, mijloace de informare în masă a fost sesizată cu Cererea de Reexaminare asupra Legii privind aprobarea Ordonanţei de urgenţă a Guvernului nr. 110/2013 pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, transmisă cu adresa nr. PL-x. 655/2013/2014 din data de 26 mai 2014, înregistrată la Comisiei cu nr.4c - 10/118/27.05.2014.


La data de 13 mai 2014, Preşedintele României s-a adresat Parlamentului, în temeiul art. 77 alin.(2) din Constituţia României, formulând Cererea de Reexaminare asupra Legii privind aprobarea Ordonanţei de urgenţă a Guvernului nr. 110/2013 pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune.

Actul normativ transmis spre promulgare aprobă Ordonanţa de urgenţă a Guvernului nr. 110/2013 pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, prin care s-a reglementat posibilitatea ca birourile permanente ale celor două Camere ale Parlamentului să poată numi un director general interimar al serviciilor publice de radio şi respectiv de televiziune, pentru o perioadă determinată de 60 de zile, în situaţia în care plenul reunit al Parlamentului nu se poate întruni în cvorum legal.

Cererea de Reexaminare propune reanalizarea Legii de aprobare a Ordonanţei de urgenţă a Guvernului nr. 110/2013 pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune  şi aduce în discuţie  faptul că nu se specifică anume câte perioade de interimat pot fi votate, acest lucru fiind de natură a afecta independenţa editorială a conducătorului serviciului public de radio sau de televiziune. Ca argument de susţinere a motivaţiei cererii de reexaminare se aduce în discuţie necesitatea respectării principiilor ordinii constituţionale din România, şi prin urmare, pentru îndeplinirea atribuţiilor ce le revin serviciilor publice de radio şi respectiv de televiziune, este nevoie de un management stabil şi independent, iar modificările aduse de prezenta iniţiativă legislativă creează premisele unei instabilităţi şi ale unei lipse de independenţă.

În raport de obiectul şi conţinutul reglementării Legea privind aprobarea Ordonanţei de urgenţă a Guvernului 110/2013 pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune  face parte din categoria legilor organice. 

Dezbaterea Cererii de Reexaminare s-a făcut potrivit prevederilor art. 137 din Regulamentul Camerei Deputaţilor, republicat, cu modificările ulterioare, la lucrările Comisiei din data de 3 iunie 2014.  

Membrii Comisei au analizat conţinutul Cererii de Reexaminare precum şi conţinutul raportului iniţial al Comisiei, nr. 4c-10/247 din 10 februarie 2014, care a fost un raport de respingere.

La lucrările Comisiei din data de 3 iunie 2014 au fost prezenţi 18 deputaţi, din totalul de 22 de membri ai Comisiei. Membrii Comisiei au dezbătut conţinutul Ordonanţei de urgenţă şi au expus opinii cu privire la crearea unui grav precedent prin această modificare a Legii nr. 41/1994, prin care se înlocuieşte autoritatea plenului Parlamentului – ce, din punct de  vedere constituţional, reprezintă voinţa populară a electoratului – cu cea a unui organism restrâns cu  caracter administrativ.

În urma dezbaterilor şi a punctelor de vedere exprimate, membrii Comisiei au hotărât, cu unanimitatea voturilor celor prezenţi în momentul votului să supună plenului Camerei Deputaţilor, în calitate de primă Cameră sesizată, admiterea Cererii de Reexaminare formulată de Preşedintele României, respectiv, respingerea Ordonanţei de urgenţă a Guvernului nr. 110/2013 pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune. Anexa conţinând amendamentele privind adoptarea Legii pentru respingerea Ordonanţei de urgenţă a Guvernului nr. 110/2013 pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune face parte integrantă din prezentul raport.

     PREŞEDINTE,                                                     SECRETAR,


Gigel Sorinel ŞTIRBU                                     Florin Costin PÂSLARU


Consilieri parlamentari,

Cristina Dan

Dan Kalber

Amendamente 
În urma dezbaterii, Comisia propune adoptarea proiectului de Lege pentru respingerea Ordonanţei de urgenţă a Guvernului  nr. 110/2013 pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune:

	Nr. crt.
	Textul Legii privind aprobarea OUG. nr. 110/2013 pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune: 
	Text propus de Comisie

(autorul amendamentului)

	Motivarea amendamentelor
propuse

	Titlul Legii:
 Lege pentru aprobarea Ordonanţei de urgenţă a Guvernului  nr. 110/2013 pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune
	Titlul Legii:
„Lege  pentru respingerea Ordonanţei de urgenţă a Guvernului  nr. 110/2013 pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune
	

	2 
	Articol unic – Se aprobă Ordonanţa de urgenţă a Guvernului  nr. 110/2013 pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, publicată în Monitorul Oficial al României, Partea I, nr.808 din 19 decembrie 2013.
	Articol unic – Se  respinge Ordonanţa de urgenţă a Guvernului  nr. 110/2013 pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, publicată în Monitorul Oficial al României, Partea I, nr.808 din 19 decembrie 2013.
(Amendament propus de Comisie)
	




PREŞEDINTE,                                                                                                                                       SECRETAR,

    Gigel Sorinel ŞTIRBU                                                                                                                           Florin Costin PÂSLARU

